**A sanghaji maffia**

**Géczi** **Zoltán**

#### **Golden Globe-díj** 1996Legjobb idegennyelvű film jelölés

#### **Cannes-i fesztivál** 1995Arany Pálma jelölés: [Yimou Zhang](https://port.hu/adatlap/szemely/yimou-zhang/person-105613)

#### **Oscar-díj** 1996Legjobb operatőr jelölés: [Yue Lu](https://port.hu/adatlap/szemely/yue-lu/person-147784)

|  |  |  |  |
| --- | --- | --- | --- |
| Los Angeles-i Filmkritikusok díja | 1995 | Legjobb operatőr | Yue Lu |
| National Board of Review, USA | 1995 | Legjobb idegen nyelvű film |  |
| New York-i Filmkritikusok Szövetségének díja | 1995 | Legjobb operatőr | Yue Lu |

Egy tizennégy éves fiú, Shuiseng, Shanghajba kerül. Nagybátyja, Liu kérésére a helyi maffiafőnök oltalmába veszi, és megteszi őt gyönyörű szeretője inasává, aki énekesnő, a shanghaji szórakozóhelyek királynője. **Shuiseng lassan megismeri a maffia brutális világát és a benne uralkodó törvényeket. Neki köszönhetően a lány lassan gondolkodni kezd egy új, értékesebb életről.**Yimou Zhang a kínai mozi vezető alakja. Nemrég még disszidánsnak tartották, filmjei pedig Kínában be voltak tiltva. Nemzetközi népszerűségének köszönhetően ez a helyzet gyökeresen megváltozott.



Az „ötödik generáció” néven világhírűvé vált kínai rendezőkollektíva vezéralakja, Zhang Yimou 1994-ben nyert Arany Pálmát (*Élni*), rákövetkező évben pedig a neorealista szemléletet félretéve, az amerikai gengsztereposzok hatása alá kerülvén forgatta le az 1930-as években játszódó bűnügyi drámát**. Vidéki kamaszfiú kerül családi közbenjárásra a maffia szolgálatába, feladata szerint a főnök macáját kell komornyikként szolgálnia, ám a körülmények kevésbé szerencsés fordulatot vesznek, és az ifjú aspiráns egy véres bandaháború kellős közepén találja magát.** Nem feltétlen a forgatókönyv *A sanghaji maffia* fő erénye, bár a műfaji követelményeknek kétségkívül eleget tesz a klasszikus lélektani motívumokkal – hűség és árulás, bírvágy és megtorlás – dolgozó cselekmény; sokkal inkább **a remek szereplőgárda és a pazar operatőri munka okán válik emlékezetessé.** A főszerepet játszó Gong Li, a rendező múzsája és élettársa, bár a reá osztott szerep által kiállhatatlan ribanc, igézően gyönyörű a vásznon, Lu Yue pedig oly csodálatos képeket komponált, hogy önálló kiállítást lehetne rendezni a 35 mm-es kópia felnagyított kockáiból (a hazai nézők leginkább a *Vörös szikla* okán ismerhetik a munkásságát). Zhang Yimou rendezői karakterének fontos eleme, hogy az esztétikát helyezi előtérbe, nem egy esetben a dramaturgia rovására, ugyanakkor a film középső szakasza megidézi a rendező korai klasszikusainak (*Élni*, *A vörös lámpások*) ikonszerű vidéki helyszíneit. Bár *A sanghaji maffia* nem váltotta be a kínai mester reményeit, hiszen az eleve nemzetközi piacra szánt, francia koprodukcióban készült film nem nyert rangos díjakat (az operatőrt jelölték Oscar-díjra), két szempontból is fordulópont a direktor pályafutásában. A korábban rendszerkritikus filmes ugyanis röviddel később paktumot kötött a hivatalos kultúrpolitika hatalmasságaival, és politikai szempontból áramvonalas mozikat kezdett forgatni; immáron Gong Li nélkül, akivel szakmai és magánéleti téren egyaránt megromlott a kapcsolata, s csak a 2006-os *Az aranyvirág átká*ban történt meg a várva várt reunion.

